પરમકૃપાળદેવ શ્રીમદ્ રાજચંદ્રજીની દોઢસોમી જન્મ જયંતિનું વર્ષ આત્મઉધ્ધારક નીવડે એવું આપણે સૌ ઈચ્છીએ છીએ, પણ લક્ષ્ય નક્કી કર્યા વગર કોઈપણ વિકાસ અશક્ય છે. લક્ષ ચોક્કસ હોવું જોઈએ, તે આંબી અને માપી પણ શકાવું જોઈએ. અમુક સમય મર્યાદામાં તે પૂર્ણ પણ થવું જોઈએ. જ્યાં સુધી લક્ષ પ્રાપ્તિનું આયોજન થતું નથી અને તે પ્રાપ્ત કરવા માટે પ્રમાદ રહિત પરિશ્રમ કરાતો નથી ત્યાં સુધી તે લક્ષ માત્ર મનની ઈચ્છા અને આંખોનું નિરર્થક સ્વપ્ન જ બની રહે છે.